

OGRES NOVADA PAŠVALDĪBA

Reģ.Nr.90000024455, Brīvības iela 33, Ogre, Ogres nov., LV-5001

tālrunis 65071160, e-pasts: ogredome@ogresnovads.lv, www.ogresnovads.lv

PAŠVALDĪBAS DOMES SĒDES PROTOKOLA IZRAKSTS

|  |  |  |
| --- | --- | --- |
| Ogrē, Brīvības ielā 33 | Nr.9 |  2025. gada 29. maijā |

 **43.**

**Par nekustamā īpašuma “Autoceļu P4 un P8 krustojums”, Suntažu pag., Ogres nov., nodošanu īpašumā bez atlīdzības Latvijas valstij Satiksmes ministrijas personā**

Ogres novada pašvaldībā (turpmāk – Pašvaldība) 2025. gada 22. aprīlī saņemta valsts sabiedrības ar ierobežotu atbildību “Latvijas Valsts ceļi” (reģistrācijas Nr. 40003344207, juridiskā adrese – Emilijas Benjamiņas iela 3, Rīga, LV-1050), turpmāk – LVC, 2025. gada 17. aprīļa vēstule Nr. 4.9/7287 “Par būvprojekta “Satiksmes drošības uzlabošana valsts reģionālā autoceļa P8 Inciems-Sigulda-Ķegums un valsts reģionālā autoceļa P4 Rīga - Ērgļi mezglā (Suntaži)” realizācijai nepieciešamo Ogres novada pašvaldībai piekritīgo zemes vienību” (reģistrēta Pašvaldībā 2025. gada 22. aprīlī Nr. 2-4.1/2298), kurā LVC lūdz Pašvaldību izveidot jaunu nekustamo īpašumu ar nosaukumu “Autoceļu P4 un P8 krustojums”, Suntaži, Suntažu pagasts, Ogres novads, sastāvošu no zemes vienības ar kadastra apzīmējumu 7488 003 0644 ar platību 0,1211 ha un noteikt nekustamā īpašuma lietošanas mērķi – zeme dzelzceļa infrastruktūras zemes nodalījuma joslā un ceļu zemes nodalījuma joslā, kods 1101, atbilstoši teritorijas plānojumā noteiktajam izmantošanas veidam un nodot to Latvijas valstij Satiksmes ministrijas personā bez atlīdzības.

Zemgales rajona tiesas Suntažu pagasta zemesgrāmatas nodalījumā Nr. 100000944842 ierakstīts nekustamais īpašums ar nosaukumu “Autoceļu P4 un P8 krustojums”, Suntažu pagasts, Ogres novads, kadastra numurs 7488 003 0912, kas sastāv no zemes vienības ar kadastra apzīmējumu 7488 003 0644, platība 0,1211 ha (turpmāk – Zemes vienība). Īpašuma tiesības nostiprinātas Pašvaldībai.

Saskaņā ar ierakstu Valsts zemes dienesta Nekustamā īpašuma valsts kadastra informācijas sistēmas datos Zemes vienībai noteikts lietošanas mērķis – zeme dzelzceļa infrastruktūras zemes nodalījuma joslā un ceļu zemes nodalījuma joslā (kods 1101).

Zemes vienība nav nepieciešama Pašvaldības vai tās iestāžu funkciju nodrošināšanai.

Realizējot būvprojektu “Satiksmes drošības uzlabošana valsts reģionālā autoceļa P8 Inciems-Sigulda-Ķegums un valsts reģionālā autoceļa P4 Rīga - Ērgļi mezglā (Suntaži)” (turpmāk – Būvprojekts) tiks izbūvēts rotācijas aplis Suntažos un tādējādi tiks uzlabota satiksmes drošība. Būvprojekta realizācijai Pašvaldībai ir lietderīgi nodot Latvijas valstij Satiksmes ministrijas personā valsts pārvaldes funkciju nodrošināšanai, Pašvaldībai piederošo Zemes vienību.

Pašvaldību likuma 10. panta pirmās daļas 16. punkts nosaka, ka tikai domes kompetencē ir lemt par pašvaldības nekustamā īpašuma atsavināšanu.

Publiskas personas mantas atsavināšanas likuma (turpmāk – Likums) 4. panta pirmā daļa paredz, ka atvasinātas publiskas personas mantas atsavināšanu var ierosināt, ja tā nav nepieciešama attiecīgai atvasinātai publiskai personai vai tās iestādēm to funkciju nodrošināšanai, savukārt 3. panta pirmās daļas 6. punkts noteic, ka publiskas personas nekustamo mantu var atsavināt, nododot bez atlīdzības. Saskaņā ar Likuma 42. panta otro daļu atvasinātas publiskas personas nekustamo īpašumu var nodot bez atlīdzības citas atvasinātas publiskas personas vai valsts īpašumā. Atvasinātas publiskas personas lēmējinstitūcija lēmumā par atvasinātas publiskas personas nekustamā īpašuma nodošanu bez atlīdzības nosaka, kādas valsts pārvaldes funkcijas, atvasinātas publiskas personas funkcijas vai deleģēta pārvaldes uzdevuma veikšanai nekustamais īpašums tiek nodots. Nostiprinot atvasinātas publiskas personas vai valsts īpašuma tiesības uz nekustamo īpašumu, zemesgrāmatā izdarāma atzīme par atvasinātas publiskas personas lēmumā noteiktajiem tiesību aprobežojumiem. Ja nodotais nekustamais īpašums vairs netiek izmantots atvasinātas publiskas personas lēmējinstitūcijas lēmumā par atvasinātas publiskas personas nekustamā īpašuma nodošanu bez atlīdzības norādītās valsts pārvaldes funkcijas, atvasinātas publiskas personas funkcijas vai deleģēta pārvaldes uzdevuma veikšanai, valsts vai atvasināta publiska persona šo īpašumu bez atlīdzības nodod tai atvasinātai publiskai personai, kura šo nekustamo īpašumu nodevusi.

Pamatojoties uz Pašvaldību likuma 10. panta pirmās daļas 16. punktu, Publiskas personas mantas atsavināšanas likuma 3. panta pirmās daļas 6. punktu, 4. panta pirmo daļu, 5. panta pirmo daļu, 42. panta otro daļu un 43. pantu,

**balsojot: ar 19 balsīm "Par" (Andris Krauja, Artūrs Mangulis, Atvars Lakstīgala, Dace Māliņa, Dace Veiliņa, Daiga Brante, Dainis Širovs, Egils Helmanis, Gints Sīviņš, Ilmārs Zemnieks, Indulis Trapiņš, Jānis Kaijaks, Jānis Siliņš, Pāvels Kotāns, Raivis Ūzuls, Rūdolfs Kudļa, Santa Ločmele, Toms Āboltiņš, Valentīns Špēlis),**

**"Pret" – nav, "Atturas" – nav, "Nepiedalās" – nav,**

Ogres novada pašvaldības dome **NOLEMJ:**

1. **Nodot** īpašumā bez atlīdzības Latvijas valstij Satiksmes ministrijas personā autoceļu valsts pārvaldes funkcijas īstenošanai un būvprojekta “Satiksmes drošības uzlabošanas valsts reģionālā autoceļa P8 Inciems-Sigulda-Ķegums un valsts reģionālā autoceļa P4 Rīga - Ērgļi mezglā (Suntaži)” realizācijai, Ogres novada pašvaldībai piederošo nekustamo īpašumu ar nosaukumu “Autoceļu P4 un P8 krustojums”, Suntažu pagasts, Ogres novads, kadastra numurs 7488 003 0912, kas sastāv no zemes vienības ar kadastra apzīmējumu 7488 003 0644, platība 0,1211 ha (turpmāk – Nekustamais īpašums).
2. **Noteikt,** ka nostiprinot zemesgrāmatā īpašuma tiesības uz Nekustamo īpašumu zemesgrāmatā izdarāma atzīme, ka īpašuma tiesības tiek nostiprinātas uz laiku, kamēr Latvijas valstsSatiksmes ministrijas personā nodrošina 1. punktā minētās funkcijas īstenošanu un Nekustamais īpašums bez atlīdzības nododams Ogres novada pašvaldībai, ja tas vairs netiek izmantots 1. punktā minētās funkcijas īstenošanai.
3. Kontroli par lēmuma izpildi uzdot Ogres novada pašvaldības izpilddirektoram.

(Sēdes vadītāja,

domes priekšsēdētāja E. Helmaņaparaksts)